28/03/2019 | Administración LocalMunicipal
Arzúa
Revogación de parte da delegación efectuada das competencias de Alcaldía en materia de contratación na Xunta de Goberno Local

ANUNCIO O Sr. alcalde, con data 21 de marzo de 2019, ditou o seguinte DECRETO: Descrición Decreto: revogación de parte da delegación efectuada das competencias de Alcaldía en materia de contratación na Xunta de Goberno local. Visto decreto desta Alcaldía de data 8/7/2015 no que en uso das facultades outorgadas polos artigos 23.2 letra b) e 21.3 da Lei 7/1985, do 2 de abril, Reguladora das Bases do Réxime Local e 29.2 e 36 do Regulamento órganico municipal, delegou na Xunta de Goberno Local as seguintes atribucións: “9.–As contratacións de obras, de suministros, de servizos, de xestión de servizos públicos así como os contratos administrativos especiais e os contratos privados, cando o seu importe non supero o 10% dos recursos ordinarios do orzamento, incluídas as de carácter plurianual, cando a súa duración non sexa superior a catro anos, sempre que o importe acumulado de todas as súas anualidades non supere a porcentaxe indicada, referida aos recursos ordinarios do orzamento do primeiro exercicio, salvo cando se trate de contratos menores en materia de obras servizos e subministros”. Visto o artigo 116 da Lei 9/2017, do 8 de novembro, de contratos do sector público, no que se sinala que o expediente de contratación se iniciará polo órgano de contratación motivando a súa necesidade.”. Visto o artigo 159.6 da Lei 9/2017, do 8 de novembro, de Contratos do Sector Público, no que se regula para contratos de obras de valor estimado inferior a 80.000 € e para os contratos de suministros e servizos de valor estimado inferior a 35.000€ unha tramitación especial do procedemento aberto simplificado, no que non se preve a apertura de ofertas por mesa de contratación e retrasa o procedemento de contratación o feito de ter que elevar ó órgano de contratación Xunta de goberno local a proposta de adxudicación. Considerando que a revogación das competencias delegadas en materia de contratación por esta Alcaldía na Xunta de Goberno Local, para actos administrativos tales como incoación do expediente de contratación e realización de proposta de adxudicación no procedemento simplificado regulado no artigo 159.6, responde o principio de racionalización e axilidade dos procedementos administrativos así como de eficacia, eficiencia na asignación de recursos públicos (evitando convocatorias extraordinarias do órgano Xunta de Goberno para axilizar os procedementos de contratación) principios recollidos no artigo 3 da Lei 40/2015, do 1 de outubro, de réxime xurídico do sector público. Polo presente en aplicación do artigo 9.6 da Lei 40/2015, do 1 de outubro, de réxime xurídico do sector público, e 31.7 do Regulamento orgánico municipal, RESOLVO: PRIMEIRO.–Revogar das competencias delegadas en materia de contratación por esta Alcaldía na Xunta de Goberno Local, a delegación realizada para actos administrativos de incoación de todos os expedientes de contratación competencia desta Alcaldía e realización de proposta de adxudicación no procedemento simplificado regulado no artigo 159.6. competencia desta Alcaldía. SEGUNDO.–Esta revogación terá efectos dende o día seguinte ao da data deste decreto. TERCEIRO.–Publicar este acordo no BOP dando conta expresa o Pleno municipal na primeira sesión que celebre. O que se fai público, en cumprimento do disposto no artigo 44 n.º 2 do RD 2568/1986 de 28 de novembro. Arzúa, 25 de marzo de 2019. O alcalde Asdo.: José Luis García López